6.

A szöveg a következő cikkekkel egészül ki: „8b. cikk (1) Az aerodinamikai eszközökkel felszerelt, a (2) és a (3) bekezdésben megállapított követelményeknek és a 2007/46/EK irányelvnek megfelelő járművek vagy jármű-kombinációk esetében az energiahatékonyságuk javítása érdekében túl lehet lépni az I. melléklet 1.1. pontjában található megengedett legnagyobb hosszúságokat abból a célból, hogy a járművek vagy jármű-kombinációk hátsó részére aerodinamikai eszközöket lehessen felszerelni. Az ilyen eszközökkel felszerelt járműveknek vagy jármű-kombinációknak meg kell felelniük az I. melléklet 1.5. pontjában foglaltaknak, és a megengedett legnagyobb hosszúság túllépése nem eredményezheti a szóban forgó járművek vagy jármű-kombinációk rakodási hosszának a növekedését. (2) A forgalomba hozatalt megelőzően el kell végezni az (1) bekezdésben említett, 500 mm-es hosszúságot meghaladó aerodinamikai eszközök típusjóváhagyását a 2007/46/EK irányelvnek megfelelően. A Bizottság …-ig (12) felméri, hogy szükséges-e módosítani az aerodinamikai eszközök típusjóváhagyására vonatkozóan az említett irányelvben és a végrehajtási intézkedéseiben foglalt műszaki követelményeket, figyelemmel arra, hogy garantálni kell a közúti közlekedés és az intermodális szállítási műveletek biztonságát, különösen pedig az alábbiakat: a) az eszközök biztonságos rögzítése, oly módon, hogy csökkenjen a leválás veszélye hosszú időn keresztül, intermodális szállítási műveletek alatt is; b) más – különösen a veszélyeztetett helyzetben lévő – úthasználók biztonsága, többek között a következők révén: annak garantálásával, hogy az aerodinamikai eszközök felszerelésekor a körvonaljelzések láthatóan kerüljenek elhelyezésre, a közvetett látási követelmények kiigazításával, valamint annak biztosításával, hogy egy jármű vagy jármű-kombináció hátsó részével való ütközés esetén ne csökkenjen az aláfutás elleni védelem hatékonysága. Ebből a célból a Bizottság – adott esetben – jogalkotási javaslatot nyújt be a 2007/46/EK irányelv módosítására. (3) A Bizottság végrehajtási jogi aktusok révén részletes operatív követelményeket fogad el az (1) bekezdésben említett eszközök használatára vonatkozóan, amelyek kiterjednek különösen az alábbiakra: a) azok a körülmények, amelyek fennállása esetén ezeket az eszközöket a gépjármű vezetőjének vissza kell hajtania, be kell húznia vagy el kell távolítania; b) a településeken belüli és a települések közötti közúti infrastruktúrán való használatuk; és c) az intermodális szállítási műveletekkel való összeegyeztethetőségük. Ezeket a végrehajtási jogi aktusokat a 10i. cikk (2) bekezdésében említett vizsgálóbizottsági eljárásnak megfelelően kell elfogadni. (4) Az (1) bekezdést a (2) bekezdésben említett jogi aktusokat érintő módosítások átültetésének vagy alkalmazásának napjától kezdődően és – adott esetben – a (3) bekezdésben említett végrehajtási jogi aktusok elfogadását követően kell alkalmazni. 9a. cikk (1) Az energiahatékonyság - különösen a vezetőfülkék aerodinamikai teljesítményét illető - javítása és a közúti közlekedés biztonságának növelése céljából túl lehet lépni az I. melléklet 1.1. pontjában található megengedett legnagyobb hosszúságokat azon járművek és jármű-kombinációk esetében, amelyek megfelelnek a (2) bekezdésben meghatározott követelményeknek és a 2007/46/EK irányelvnek, amennyiben vezetőfülkéjük jobb aerodinamikai, energiahatékonysági és biztonsági teljesítményt biztosít. Az ilyen vezetőfülkével felszerelt járműveknek vagy jármű-kombinációknak meg kell felelniük az I. melléklet 1.5. pontjában foglaltaknak, és a megengedett legnagyobb hosszúság túllépése nem eredményezheti a szóban forgó járművek raktömegének a növekedését. (2) Az (1) bekezdésben említett járművek forgalomba hozatalát megelőzően el kell végezni azok jóváhagyását a 2007/46/EK irányelvnek megfelelően. …-ig (13) a Bizottság felméri, hogy szükséges-e ebben az irányelvben, illetve végrehajtási jogi aktusaiban az ilyen vezetőfülkével rendelkező járművek típusjóváhagyására vonatkozó műszaki követelményeket megállapítani, figyelembe véve a következőket: a) a járművek vagy jármű-kombinációk aerodinamikai teljesítményének javulása; b) a veszélyeztetett úthasználók és agépjárművezetők általi láthatóságuk javítása, különösen a gépjárművek holtterének csökkentésével; c) az ütközés esetén más úthasználóknak okozott károk vagy sérülés csökkentése; d) a járművezető biztonsága és kényelme. Ebből a célból a Bizottság – adott esetben – jogalkotási javaslatot nyújt be a 2007/46/EK irányelv módosítására. (3) Az (1) bekezdést esettől függően csak öt évvel a (2) bekezdésben említett jogi aktusokat érintő módosítások átültetésének vagy alkalmazásának napjától kezdődően kell alkalmazni.”.